## Afskrift af Wikipedia.
Bladet "Alt om Historie" nummer 7, 2008 har på side 9 historien "Den danske 25-øre bliver historie". Den er med få omskrivninger en afskrift af Wikipedias 25-øreartikel. Det er da dejligt at Wikipedia bliver læst og brugt og det er jo helt tilladt at afskrive Wikipedia, udgive det og tjene penge på det. MEN min bekymring er, at hvad nu hvis en velmenende bruger tror at Wikipedia har skrevet af efter "Alt om Historie" og sletter teksten. Hvordan er Wikipedias politik, kan man markere tekster som 'gengivet af Alt om Historie#7-2008' eller må man tage kampen hver gang? -- 22. jul 2008, 16:09 (CEST)
Kan man mon stille krav til "wikipedia-låneren" at vedkommende "skal" angive wikipedia som kilde? Det ville unægteligt løse en del problemer. 22. jul 2008, 16:30 (CEST)
Teksten på Wikipedia er udgivet under GNU Free Documentation License, der stiller en række specifikke krav til, hvordan man skal kreditere værker udgivet under denne licens, når man videredistribuerer disse. Hvis bladet derfor ikke har krediteret Wikipedia - hverken ved almindelig kildeangivelse eller som krævet - er der således tale om en klar overtrædelse af ophavsretten.
Såfremt en bruger fjerner indholdet af en artikel uden begrundelse, vil redigeringen blive opfattet som hærværk. Hvis vedkommende mistænke Wikipedia for at overtrædede ophavsretten, må en anden bruger forklare den rette sammenhæng. Det skulle ikke være nødvendigt med en decideret politik eller anden form for retningslinje. -- 22. jul 2008, 17:27 (CEST)
